किसी ने आंतक के लिए छोड़ा देश तो कोई टीचर की नौकरी छोड़ बनी आतंकी
सीरिया के रिफ्यूजी कैंप ‘द अल होल’ में 13 साल के बच्चों को वियाग्रा दिया जा रहा है। उनके साथ ऐसा सीरिया डिटेशन कैंप में रहने वाली आईएसआईएस महिलाएं कर रही हैं। ऐसा करने के पीछे उनका मकसद इस्लामी आबादी को बढ़ाना बताया जा रहा है। ये महिलाएं बच्चों को वियाग्रा देकर उनसे संबंध बनाती हैं। 
सीरिया के रिफ्यूजी कैंप ‘द अल होल’ में 13 साल के बच्चों को वियाग्रा दिया जा रहा है। उनके साथ ऐसा सीरिया डिटेशन कैंप में रहने वाली आईएसआईएस महिलाएं कर रही हैं। ऐसा करने के पीछे उनका मकसद इस्लामी आबादी को बढ़ाना बताया जा रहा है। ये महिलाएं बच्चों को वियाग्रा देकर उनसे संबंध बनाती हैं।
कैंप के गार्ड से बच्चों ने की शिकायत
इस मामले का खुलासा दो बच्चों की शिकायत के बाद हुआ। दरअसल, कैंप में रह रहे 13 साल के अहमत और 14 साल के हमीद ने मदद के लिए गार्ड से गुहार लगाई। खबरों की मानें तो दोनों बच्चों ने गार्ड से कहा कि 'हमें आतंकी महिलाओं के साथ संबंध बनाने के लिए मजबूर किया जा रहा है। क्या आप हमें यहां से बार निकाल सकते हैं?' अहमत और हामिद ने हाल ही में खुले ऑर्केश रिहैब फैसिलिटी के कर्मियों को बताया कि कई आईएसआईएस महिलाओं ने उनका यौन शोषण किया। उनमें से एक को कुछ ही दिनों में आठ महिलाओं के साथ संबंध बनाने के लिए मजबूर किया गया था। बता दें कि साल 2019 में आईएसआईएस के हारने के बाद, सीरियाई सरकार ने लगभग 8,000 महिलाओं और बच्चों को हिरासत में ले लिया, जो आतंकी संगठन से जुड़े थे। पुरुष ISIS आतंकियों को अलग शिविरों में रखा जाता है।
स्टोरी में आगे बढ़ने से पहले महिला आंतकियों को लेकर आप अपनी राय हमें बताते चलिए…
100 से अधिक लड़कियों-बच्चों को हथियार चलाना सिखाया
अमेरिका के कंसास की रहने वाली 42 साल की एलिसन फ्लूक-एकरेन मां होने के साथ ही स्कूल टीचर भी थी। लेकिन बाद में वो आईएसआईएस की लीडर बन गई। एलिसन ने 2011 में आंतकी ग्रुप के साथ काम करने के लिए अमेरिका छोड़ दिया और पहले लीबिया फिर सीरिया में उनके साथ काम किया। साल 2021 में एलिसन फ्लूक-एकरेन ने माना कि उसने सीरिया में ISIS की महिला मिलिट्री ग्रुप को लीड किया था। और वो वहां आर्म्स की ट्रेनिंग देती थी। एलिसन को पिछले साल अक्टूबर में ही दोषी पाया गया था और 20 साल की सजा सुनाई गई थी। एलिसन पर 100 से ज्यादा बच्चों-लड़कियों को ट्रेनिंग देने का भी आरोप था। लेकिन वर्जीनिया कोर्ट में एलिसन ने अपना जुर्म कबूलते हुए कहा कि उसने महिला और लड़कियों को ट्रेनिंग दी है। लेकिन उसने बच्चों को कभी ट्रेनिंग नहीं दी है।
15 साल की उम्र में आतंक का रास्ता चुनने वाली शमीमा बेगम
शमीमा बांग्लादेश मूल की ब्रिटिश नागरिक हैं। साल 2015 में अपनी दो सहेलियों के साथ ISIS में शामिल होने के लिए सीरिया चली गई। उस वक्त उसकी उम्र मात्र 15 साल थी। सीरिया जाने के बाद बाकी दो लड़कियों का तो कोई पता नहीं चल सका। जबकि, शमीमा ने तुर्की पहुंचने के 10 दिन बाद रक्का में डच आतंकी से शादी कर ली। शमीमा पर आरोप है कि वो फिदायीन हमलावरों के लिए जैकेट बनाने में माहिर है। हालांकि वो इससे इनकार करती है। साल 2019 में वो आईएसआईएस का साथ छोड़कर अल हॉल रिफ्यूजी कैंप में रहने लगी। उस वक्त वो तीसरी बार मां बनने वाली थी। वो पहले भी दो बार मां बन चुकी है लेकिन उसका एक भी बच्चा आज जिंदा नहीं है। शमीमा ने एक इंटरव्यू में कहा कि उसकी गलती बस इतनी है कि उसने एक आतंकी से शादी की। इसके अलावा उसने कोई गलत काम नहीं किया है।